**Међународне парламентарне стипендије - пракса у Бундестаг-у**

Немачки Бундестаг у сарадњи са три универзитета из Берлина нуди стипендије високо-квалификованим и политички заинтересованим младим особама из земаља источне и југоисточне Европе.

Младим људима из Републике Србије пружа се могућност да у току петомесечног боравка у СР Немачкој, **у периоду од 01. марта до 31. јула 2016.** године, упознају политички систем те земље и Европске уније. Стипендисти ће у оквиру своје праксе активно учествовати у раду канцеларије једног од посланика Бундестаг-а и тако се упознати са парламентарним системом и политичким процесом доношења одлука у Немачкој.

Профил кандидата:

* држављани Републике Србије,
* универзитетска диплома (завршене основне/мастер студије)
* добро познавање немачког језика (Б2 ниво)
* мање од 30 година у време почетка стипендије (рођени након 01. марта 1986.)
* заинтересовани за рад у области јавног живота у својој матичној земљи (медији, ацосијације, друштвени сервиси)

**Рок за пријаву: 30. јун 2015. године.**

Стипендија покрива месечну новчану накнаду (500 евра), трошкове здравственог осигурања и осигурања од одговорности, административне таксе и доприносе, беспалтни смештај. Трошкови пута до Берлина и назад биће рефундирани.

За све додатна питања обратити се Андреи Васовић, из амбасаде Федералне Републике Немачке у Србији, путем телефона 011/306 – 43 - 18.

Више информација о програму и начину пријаве видети на:

<http://www.bundestag.de/bundestag/europa_internationales/internat_austausch/neue_laender/info/serbien/245052>

Извор: <http://portalmladi.com/be-an-intern-in-the-german-bundestag>